আই. জি. প্যাটেল
ইন্দ্রপ্রসাদ গোর্ধনভাই প্যাটেল (১১ নভেম্বর ১৯২৪ - ১৭ জুলাই ২০০৫), (যিনি আই.জি. প্যাটেল নামে পরিচিত), একজন ভারতীয় অর্থনীতিবিদ এবং বেসামরিক কর্মচারী ছিলেন। তিনি ভারতীয় রিজার্ভ ব্যাঙ্কের চতুর্দশ গভর্নর (১৯৭৭- ৮২) এবং প্রথম ভারতীয় বংশোদ্ভূত হিসাবে লন্ডন স্কুল অফ ইকোনমিক্সের ডিরেক্টর ছিলেন। ১৯৯১ খ্রিস্টাব্দে ভারত সরকার সিভিল সার্ভিসে অসামান্য অবদানের জন্য দ্বিতীয় সর্বোচ্চ বেসামরিক পুরস্কার পদ্মবিভূষণে ভূষিত করে।